CELEX: 32010D0427(03)
Language: et
Date: 2009-12-22 00:00:00
Title: Otsus nr S7, 22. detsember 2009 , mis käsitleb üleminekut määrustelt (EMÜ) nr 1408/71 ja (EMÜ) nr 574/72 määrustele (EÜ) nr 883/2004 ja (EÜ) nr 987/2009 ning hüvitusmenetluste rakendamist (EMPs ja EÜ-Šveitsi kokkuleppe raames kohaldatav tekst)

27.4.2010   
            
            
               ET
            
            
               Euroopa Liidu Teataja
            
            
               C 107/8
            
         OTSUS nr S7,
   22. detsember 2009,
   mis käsitleb üleminekut määrustelt (EMÜ) nr 1408/71 ja (EMÜ) nr 574/72 määrustele (EÜ) nr 883/2004 ja (EÜ) nr 987/2009 ning hüvitusmenetluste rakendamist
   (EMPs ja EÜ-Šveitsi kokkuleppe raames kohaldatav tekst)
   2010/C 107/05
   SOTSIAALKINDLUSTUSSÜSTEEMIDE KOORDINEERIMISE HALDUSKOMISJON,
   võttes arvesse Euroopa Parlamendi ja nõukogu 29. aprilli 2004. aasta määruse (EÜ) nr 883/2004 (sotsiaalkindlustussüsteemide koordineerimise kohta) artikli 72 punkti a, (1) mille kohaselt halduskomisjon tegeleb kõigi määrusest (EÜ) nr 883/2004 ja määrusest (EÜ) nr 987/2009 tulenevate haldus- ja tõlgendusküsimustega (2),
   võttes arvesse määruse (EÜ) nr 883/2004 artikleid 87–91,
   võttes arvesse määruse (EÜ) nr 987/2009 artikli 64 lõiget 7 ja artikleid 93–97
   ning arvestades järgmist:
   
               (1)
            
            
               Määrused (EÜ) nr 883/2004 ja (EÜ) nr 987/2009 jõustuvad 1. mail 2010 ning samal kuupäeval tunnistatakse kehtetuks määrused (EMÜ) nr 1408/71 ja (EMÜ) nr 574/72, välja arvatud olukordades, mida reguleerib määruse (EÜ) nr 883/2004 artikli 90 lõige 1 ja määruse (EÜ) nr 987/2009 artikli 96 lõige 1.
            
         
               (2)
            
            
               On vaja selgitada, kuidas määrata kindlaks deebitor- ja kreeditorliikmesriiki olukorras, kus mitterahalisi hüvitisi on antud või lubatud määruste (EMÜ) nr 1408/71 ja (EMÜ) nr 574/72 alusel, kuid nende hüvitiste kulud tasutakse pärast määruste (EÜ) nr 883/2004 ja (EÜ) nr 987/2009 jõustumist, eelkõige juhul, kui kulude kandmise pädevus uute määruste alusel muutub.
            
         
               (3)
            
            
               On vaja selgitada, millist hüvitusmenetlust tuleks rakendada olukorras, kus mitterahalise hüvitise nõuded on esitatud määruste (EMÜ) nr 1408/71 ja (EMÜ) nr 574/72 alusel, kuid nende hüvitamise menetlus toimub pärast määruste (EÜ) nr 883/2004 ja (EÜ) nr 987/2009 jõustumiskuupäeva.
            
         
               (4)
            
            
               Otsuse nr H1 punktis 5 on selgitatud enne määruse (EÜ) nr 883/2004 ja määruse (EÜ) nr 987/2009 jõustumiskuupäeva välja antud sertifikaatide (E-vormide) ja Euroopa ravikindlustuskaardi (sh ajutise asendussertifikaadi) staatust.
            
         
               (5)
            
            
               Otsuse nr S1 punktis 4 ja otsuse nr S4 punktis 2 on sätestatud üldpõhimõtted selle kohta, kes vastutab kehtiva Euroopa ravikindlustuskaardi alusel antud hüvitiste kulude kandmise eest, ning need põhimõtted peaksid kehtima ka üleminekuolukorras.
            
         
               (6)
            
            
               Määruse (EÜ) nr 987/2009 artiklite 62 ja 63 alusel peavad liikmesriigid, mida ei ole nimetatud määruse (EÜ) nr 987/2009 3. lisas, hüvitama alates 1. maist 2010 mitterahalised hüvitised, mis on antud pereliikmetele, kes ei ela samas liikmesriigis, kus kindlustatud isik, ning pensionäridele ja nende pereliikmetele tegelike kulutuste alusel.
            
         
               (7)
            
            
               Määruse (EÜ) nr 883/2004 artikli 19 lõike 1, artikli 20 lõike 1 ja artikli 27 lõigete 1 ja 3 alusel antud mitterahaliste hüvitiste kulud kannab pädev asutus, mis vastutab mitterahaliste hüvitiste kulude eest, mis on antud pereliikmetele, kes ei ela samas liikmesriigis, kus kindlustatud isik, ning pensionäridele ja nende pereliikmetele nende elukohajärgses liikmesriigis.
            
         
               (8)
            
            
               Määruse (EÜ) nr 987/2009 artikli 64 lõike 7 alusel võivad 3. lisas nimetatud liikmesriigid pärast 1. maid 2010 kohaldada kindlaksmääratud summade arvutamisel veel viie aasta jooksul jätkuvalt määruse (EMÜ) nr 574/72 artikleid 94 ja 95.
            
         
               (9)
            
            
               Määrusega (EÜ) nr 987/2009 kehtestatakse tervishoiukulude hüvitamiseks uus kord, mille eesmärk on kiirendada liikmesriikidevahelisi tagasimakseid ja hoida ära pikemaks ajaks tasumata jäävate nõuete kuhjumist.
            
         
               (10)
            
            
               Sotsiaalkindlustusasutused vajavad eespool kirjeldatud olukordades läbipaistvust ja juhtnööre, et tagada ühenduse õigusnormide ühtne ja järjekindel kohaldamine.
            
         Toimides vastavalt määruse (EÜ) nr 883/2004 artikli 71 lõikes 2 sätestatud tingimustele,
   ON TEINUD JÄRGMISE OTSUSE:
   I.   Üleminekukord liikmesriigi kindlaksmääramiseks, kes peab vastutama korralise ravi ja vajalike tervishoiuteenuste kulude kandmise eest seoses pädevuse muutumisega määruse (EÜ) nr 883/2004 alusel
   
   
               1.
            
            
               Kui isikule anti ravi enne 1. maid 2010, määratakse isiku kulude kandmise pädevus kindlaks määruse (EÜ) nr 1408/71 sätete kohaselt.
            
         
               2.
            
            
               Kui isikule anti luba minna teise liikmesriigi territooriumile saama oma seisundile sobivat ravi (plaaniline ravi) määruste (EMÜ) nr 1408/71 ja (EMÜ) nr 574/72 alusel, kuid ravi antakse osaliselt või täielikult pärast 30. aprilli 2010, kannab kogu ravi kulud asutus, kes selle loa andis.
            
         
               3.
            
            
               Kui ravi hakati isikule andma määruse (EMÜ) nr 1408/71 artikli 22 lõike 3 punkti a või artikli 31 lõike 1 punkti a alusel, tuleb selle ravi kulud kanda vastavalt nende artiklite sätetele, isegi kui vastutus isiku kulude kandmise eest on määruse (EÜ) nr 883/2004 sätete kohaselt muutunud. Kui ravi jätkub pärast 31. maid 2010, kannab pärast seda kuupäeva tehtud kulud siiski asutus, mis on pädev määruse (EÜ) nr 883/2004 alusel.
            
         
               4.
            
            
               Kui ravi anti määruse (EÜ) nr 883/2004 artikli 19 lõike 1 või artikli 27 lõike 1 kohaselt pärast 30. aprilli 2010 Euroopa ravikindlustuskaardi alusel, mis on välja antud enne 1. maid 2010, ei või sellise ravi kulude hüvitamise nõuet tagasi lükata põhjendusega, et vastutus isiku tervishoiukulude kandmise eest on määruse (EÜ) nr 883/2004 sätete alusel muutunud.
               Asutus, mis on kohustatud tagasi maksma Euroopa ravikindluskaardi alusel antud hüvitiste kulud, võib nõuda asutuselt, kus isik oli hüvitiste andmise ajal seaduslikult registreeritud, nende hüvitiste kulu tagasimaksmist esimesena nimetatud asutusele või juhul, kui isikul ei olnud Euroopa ravikindlustuskaardi kasutamise õigust, lahendada küsimuse kokkuleppel asjaomase isikuga.
            
         II.   Üleminekukord keskmiste kulude arvutamiseks
   
   
               1.
            
            
               Aasta keskmisi kulusid kuni aastani 2009 (k.a) arvutatakse meetodil, mille puhul kohaldatakse määruse (EMÜ) nr 574/72 artikleid 94 ja 95, isegi kui keskmised kulud esitatakse kontrollnõukogule pärast 30. aprilli 2010.
            
         
               2.
            
            
               Liikmesriigid, keda ei ole nimetatud määruse (EÜ) nr 987/2009 3. lisas, võivad 1. jaanuarist 2010 kuni 30. aprillini 2010 arvutada kas uued keskmised kulud määruse (EMÜ) nr 574/72 artiklite 94 ja 95 alusel või kasutada aastaks 2009 esitatud keskmisi kulusid.
            
         III.   Hüvitamine tegelike kulutuste alusel
   
   
               1.
            
            
               Tegelikel kulutustel põhinevad hüvitusnõuded, mis on registreeritud kreeditorliikmesriigi arvepidamises enne 1. maid 2010, peavad olema kooskõlas määruse (EMÜ) nr 574/72 finantssätetega.
               Need nõuded esitatakse deebitorliikmesriigi kontaktasutusele hiljemalt 31. detsembriks 2011.
            
         
               2.
            
            
               Kõigi tegelikel kulutustel põhinevate hüvitusnõuete suhtes, mis on kreeditorliikmesriigi arvepidamises registreeritud pärast 30. aprilli 2010, kehtivad vastavalt määruse (EÜ) nr 987/2009 artiklitele 66–68 uued eeskirjad.
            
         IV.   Hüvitamine kindlaksmääratud summade alusel
   
   
               1.
            
            
               Aasta keskmised kulud kuni aastani 2009 (k.a) esitatakse kontrollnõukogule hiljemalt 31. detsembriks 2011. 2010. aasta keskmised kulud esitatakse kontrollnõukogule hiljemalt 31. detsembriks 2012.
            
         
               2.
            
            
               Kõik kindlaksmääratud summadel põhinevad hüvitusnõuded, mis on avaldatud Euroopa Liidu Teatajas enne 1. maid 2010, esitatakse hiljemalt 1. mail 2011.
            
         
               3.
            
            
               Kõigi kindlaksmääratud summadel põhinevate hüvitusnõuete suhtes, mis avaldatakse pärast 30. aprilli 2010, kehtivad vastavalt määruse (EÜ) nr 987/2009 artiklitele 66–68 uued eeskirjad.
            
         V.   Lõppsätted
   
   
               1.
            
            
               Üleminekukorra kohaldamisel on juhtmõtteks asutustevaheline hea koostöö, pragmaatilisus ja paindlikkus.
            
         
               2.
            
            
               Käesolev otsus avaldatakse Euroopa Liidu Teatajas. Seda kohaldatakse alates määruse (EÜ) nr 987/2009 jõustumise kuupäevast.
            
         
      
         
            Halduskomisjoni eesistuja
         
         Lena MALMBERG
      
   
   
      (1)  ELT L 166, 30.4.2004, lk 1.
   
      (2)  ELT L 284, 30.10.2009, lk 1.